Pandémi koronavirus 2019 di Amérika Sarikat

Pandémi koronavirus 2019 di Amérika Sarikat mimiti kapanggih di tanggal 20 Januari 2020. Per tanggal 2 April 2020, kacatet geus aya 215.344 kasus positip virus korona, sarta 5.112 urang anu tiwas ku sabab ieu sasalad. Tuluy isukanana di tanggal 3 April, kacatet geus aya 243.970 kasus (28.967 kasus anyar), sarta anu tiwas nepi ka 5.883 orang (781 kasus anyar).

Kasus virus korona di Amérika Sarikat geus kawilang parah dibanding jeung nagara séjén di dunya. Kacatet dina sapoé, ti tanggal 25 Maret nepi ka 26 Maret, geus aya 12.000 kasus baru jelema anu positip virus korona. Malahan mah jumlah kasus di Amérika Sarikat ngaleuwihan jumlah kasus di Tiongkok, sarta disebut-sebut jadi nagara nomer hiji kasus COVID-19 panglobana sadunya.

Sabab-sabab kasus COVID-19 di Amérika Sarikat kawilang loba di antarana kurangna véntilator pikeun pasién positip, distribusi alat uji anu lila, pamaréntah pusat AS anu embung ngalumakukeun kawijakan lockdown sa-Amérika Sarikat, sarta lolobana kasus positip ngarumpul di Kota New York. 

 Mimiti 
Kasus mimiti di Amérika Sarikat nyaéta hiji lalaki 35 taun di Nagara Bagian Washington anu positip beunang virus korona saenggeus mulang ti Kota Wuhan, Républik Rahayat Tiongkok, tempat asal éta virus.

Di tanggal 19 Januari 2020, manéhna datang ka klinik perawatan darurat di Snohomish County, Washington, saenggeus ngarasa batuk jeung panas salila opat poé. Saméméhna manéhna geus ti Wuhan, nepungan kulawargana. Tuluy, hasil tes laboratorium nunjukkeun yén manéhna positip beunang virus korona isukanana, tanggal 20 Januari.

 Sumebarna virus 
Per tanggal 2 April, kacatet kabéh nagara bagian di Amérika Sarikat geus aya jelema anu positip virus korona.

Virus korona gancang sumebar di Amérika sarikat ku sabab 25% warga anu kajangkit virus teu nunjukkeun gelana nanaon. Ku sabab kitu, babaraha pamaréntah nagara bagian, saperti Florida, méré pépéling ka warga sangkan cicing di imahna séwang-séwangan sarta teu indit-inditan.
+Data jumlah anu kapanggih positip virus korona per tanggal 2 April 2020Nagara bagianJumlah kasusJumlah nu tiwasNagara bagianJumlah kasusJumlah nu tiwasAlabama1.10828Missouri1.58118Alaska1433Montana2176Arizona1.41329Nebraska2104Arkansas62410Nevada1.27926California9.936215New Hampshire4154Colorado3.34280New Jersey22.255355Connecticut3.55785New Mexico3636Delaware36811New York83.9012.219Distrik Columbia58611North Carolina1.71715Florida7.773101North Dakota1423Georgia4.748154Ohio2.54765Hawaii2581Oklahoma71930Idaho6739Oregon73619Illinois6.980141Pennsylvania6.00274Indiana2.56565Rhode Island56610Iowa5499South Carolina1.29326Kansas48711South Dakota1292Kentucky68020Tennessee2.68325Louisiana6.424273Texas4.06860Maine3447Utah1.0127Maryland1,98531Vermont32116Massachusetts7.738122VIrginia1.48434Michigan9.334337Washington5.984254Minnesota68917West Virginia1912Mississippi1.07322Wyoming137 -

 Dampak 

 Kawijakan lockdown 
Sanajan kasus virus korona di Amérika Sarikat geus parah, tapi Pamaréntah Pusat keukeuh moal nerapkeun kawijakan lockdown di AS. Présidén Amérika Sarikat, Donald Trump, boga kayakinan saupama AS ngalumakukeun kawijakan lockdown, bakal ngancurkeun ékonomi nagara éta.

Tuluy, sanajan Nagara Bagian New York jeung Florida jadi nagara bagian kalawan kasus panglobana, sarta kungsi aya rancana pikeun ngalumakukeun kawijakan lockdown di dua nagara bagian éta, tapi pamaréntah tungtungna ngabedokeun éta rancana. 

 Ékonomi 
Ku sabab ayana ieu sasalad, ékonomi di Amérika Sarikat ngalemah, sarta diperkirakeun bakal beunang résési anu pangparahna sapanjang sajarah nagara éta.

 Tingali ogé 
 Pandémi koronavirus 2019
 Pandémi

 Rujukan 

Kategori:Pandémi
Kategori:Pandémi koronavirus 2019